CELEX: 62011TN0483
Language: et
Date: 2011-09-05 00:00:00
Title: Kohtuasi T-483/11: 5. septembril 2011 esitatud hagi — Sepro Europe versus komisjon

12.11.2011   
            
            
               ET
            
            
               Euroopa Liidu Teataja
            
            
               C 331/25
            
         5. septembril 2011 esitatud hagi — Sepro Europe versus komisjon
   (Kohtuasi T-483/11)
   2011/C 331/48
   Kohtumenetluse keel: inglise
   
      Pooled
   
   
      Hageja: Sepro Europe Ltd (Harrogate, Ühendkuningriik) (esindajad: advokaadid C. Mereu ja K. Van Maldegem)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tunnistada hagi vastuvõetavaks ja põhjendatuks;
            
         
               —
            
            
               tühistada komisjoni otsus 2011/328/EL (1);
            
         
               —
            
            
               mõista kohtukulud välja kostjalt ja
            
         
               —
            
            
               võtta mis tahes muud vajalikuks peetavad meetmed.
            
         
      Väited ja peamised argumendid
   
   Hagi põhjendamiseks esitab hageja neli väidet.
   
               1.
            
            
               Esimene väide, et esinevad ilmsed hindamisvead, kuna kostja rikkus õigusnormi, kui ta põhjendas komisjoni otsust 2011/328/EL väidetavate probleemidega, mis puudutavad i) töötajate kokkupuudet ainega ja ii) keskkonna kokkupuudet ainega.
            
         
               2.
            
            
               Teine väide, et on rikutud õigust õiglasele kohtumenetlusele ja kaitseõigusi ning hea halduse põhimõtet, kuna kostja võttis ekslikult arvesse väidetavat probleemi, mis puudutab isomeeride suhet, kuigi seda küsimust käsitati väga olulisena esimest korda alles taotluse uuesti esitamisel ning menetluse väga hilises staadiumis. Seetõttu ei antud hagejale mingit võimalust oma märkusi esitada. Lisaks jättis kostja arvesse võtmata hageja tehtud muudatusettepaneku.
            
         
               3.
            
            
               Kolmas väide, et komisjoni otsus 2011/328/EL on õigusvastane, kuna see on ebaproportsionaalne. Isegi kui oletada, et nendele probleemidele tuleks tõepoolest erilist tähelepanu pöörata, on kõnealuse meetme puhul ebaproportsionaalne see, kuidas sellega lahendatakse probleeme, mis puudutavad töötajate kokkupuudet ainega keskkonna kokkupuudet ainega.
            
         
               4.
            
            
               Neljas väide, et komisjoni otsus 2011/328/EL on õigusvastane, kuna see on ebapiisavalt põhjendatud, kuivõrd kostja jättis esitamata tõendid või põhjendused, mis õigustavad seda, miks ta ei nõustu hageja tehtud muudatusettepanekuga, mõjutades seega töötajate ainega kokkupuute taseme arvutamist, ning miks ta ei nõustu kõrgtehnoloogiliste kasvuhoonete kasutamisega.
            
         
      (1)  Komisjoni 1. juuni 2011. aasta rakendusotsus flurprimidooli kandmata jätmise kohta nõukogu direktiivi 91/414/EMÜ I lisasse (teatavaks tehtud numbri K(2011) 3733 all) (ELT 2011, L 153, lk 192).